open-index/open-wikipedia-markdown huggingface dataset:
سید سلیمان شاہ

حاجی میر سید سلیمان شاہ مشوانی اعرجی 1008 ھجری بمطابق 1600 عیسوی سری کوٹ ضلع ہریپور میں پیدا ہوئے۔ آپ کے والد کا نام سید حسین شاہ تھا جو سید یوسف شاہ کے بڑے بیٹے تھے اور سید سکندر شاہ کے بھائی تھے۔ آپ سلسلۂ قادریہ، چشتیہ، نقشبدیہ اور قلندریہ میں سید آدم بنوری سے بیعت ہوئے اور خرقۂ خلافت حاصل کیا۔ مقامی روایت ہے کہ آپ نے اپنے برادر خورد سید ھاشم شاہ کے ہمراہ سات حج پیدل کیے لیکن اس سے قطع نظر آپ عالم و فاضل اور ولئ کامل تھے۔ آپ کو والئ گندھگر، قطب الاقطاب اور الحاج کے القابات سے نوازا گیا ہے۔

## مکہ رونگی و ادائیگی حج
سید سلیمان شاہ کے متعلق مقامی روایات ہیں کہ آپ نے سات حج پیدل کیے یہ روایات جھوٹی اور من گھڑت ہیں اور کئی اور بزرگوں سے متعلق بھی معروف ہیں۔ آپ سید آدم بنوری کے ہمراہ حج پر گئے اور آپ کے ساتھ آپ کے برادر خورد سید ھاشم شاہ بھی موجود تھے۔ سید ھاشم شاہ کا انتقال اسی سال مکہ میں دوران حج ہوا اور جنت المعلی مکہ مکرمہ میں دفن ہوئے۔ آپ حج کی ادائیگی کے بعد اپنے مرشد سید آدم بنوری کے ہمراہ مدینہ گئے اور وہاں سے چند ماہ بعد واپس آ گئے۔ آپ کے مریدین کی کثیر تعداد افغانستان، ایران، پاکستان اور ہندوستان میں موجود ہے۔

## سلسلۂ نسب
آپ سادات کی شاخ اعرجی صادقی اور پشتونستان میں معروف و بزرگ قبیلہ مشوانی سے تعلق رکھتے ہیں۔ شجرۂ نسب درج ذیل ہے

حاجی سید سلیمان شاہ بن سید حسین شاہ بن سید یوسف شاہ بن سید محمد ابی شاہمراد بن سید تفضل علی (تفاحص) بن سید عبد الغفور شاہ معروف بہ کپور شاہ بن سید عبد الرحیم بن سید عبد الرؤف بن سید عبدالجلال بن سید محمود (عبد الکریم) بن سید عبد اللہ (سھل) بن سید محمد الاکبر (عبد الغفور) سید بدرالدین مسعود مشوانی بن سید ظفرالدین محمد بن احمد سیف الدین بن سید محمد گیسو دراز اول بن سید عبدالغفار معروف بہ سید غور بن سید عمر بن سید حسن الفاتح بن سید ابی الحسن علی بن سید حسین معروف بہ سید قاف  بن سید علی معروف بہ سید قاین بن سید محمد الزجال الشاعر بن سید علی الکاظم الخاطم بن اسماعیل الاعرج بن امام جعفر الصادق ع

## اولاد و احفاد
آپ کے تین فرزند سید اختر شاہ، سید عمر شاہ اور سید عزیز شاہ تھے۔ آپ کی اولاد و احفاد عصر حاظر میں حسین خیل، مولیان، راحت خیل، مورجان اور صاحب خیل وغیرہم کہلاتی ہے۔ آپ نے 1679 عیسوی میں 79 سال کی عمر میں وفات پائی۔ آپ کا مزار آج بھی سیرائی شریف سریکوٹ کے قدیم قبرستان میں مرجع خلائق ہے اور آپ کا عرس ہر سال شاندار طریقہ سے منایا جاتا ہے.

## حوالہ جات
کمانی (گاڑی)

تصغیر|چھوٹی کمانی جس میں تیل اور اسپرنگ موجود ہیں
**کمانی**  ایک ہائیڈرولک یا مشینی آلہ ہے جو گاڑی کے اچھلنے اور تیز حرکت کرنے کے وقت کام کرتی اور اسے دھروں پر قائم رکھتی ہے جیسا کہ عموماً گڑھے والے راستوں پر تجربہ ہوتا ہے۔ گاڑی کی حرکت سے پیدا ہونے والی توانائی کو کمانی ایک گرم توانائی میں بدل کر فضا میں اس طرح اڑا دیتی ہے کہ ہمیں اس کا احساس بھی نہیں ہو پاتا۔ گاڑی کا چلتے وقت آہستہ حرکت کرنا مسافروں کے لیے آرام دہ ہوتا ہے۔

## طریقہ کار
تصغیر|upright=0.3|ہائیڈرالک کمانی
تصغیر|upright=0.3|تیل والی کمانی
کمانی کا عمل مختلف ہوتا ہے، کبھی وہ ہوا کی مدد سے کام کرتی ہے اور کبھی کسی سیال کے ذریعہ اور اس کے اوپر اسپرنگ لگے ہوتے ہیں جس میں والو وغیرہ بھی رکھے جاتے ہیں تاکہ انجن میں داخل ہونے والے تیل کو قابو میں رکھا جائے۔ کمانی کا یہ نظام گاڑی کی سخت حرکت یا دھچکے کو ہلکا کر دیتا ہے۔

## مزید دیکھیے
* کمانی
* کمانی دار ترازو
* بال کمانی

## حوالہ جات

## بیرونی روابط

زمرہ:گاڑی کی کمانیاں
زمرہ:گاڑیوں میں کمانی کی ٹیکنالوجیاں
زمرہ:کامنز زمرہ جس کا ربط ویکی ڈیٹا پر ہے
زمرہ:گاڑی کے پرزے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
دھنش

* کمان کا متبادل نام۔
* دھنش، جین مت کی ایک اکائی۔
* دھنش، بھارتی تمل فلمی اداکار، ہدایت کار و گلوکار
* ایشوریا رجنی کانت دھنش، بھارتی فلمی ہدایت کارہ
دھنش (اکائی)

**دھَنُش ** () جین مت کے ادب میں مستعمل لمبائی ناپنے کی ایک قدیم اکائی ہے۔ 

ارتھ شاستر میں چانکیا نے دو قسم کے دھنشوں کا لمبائی اور مسافت ناپنے کی ایک قدیم اکائی کے طور پر ذکر کیا ہے۔ اس میں ایک عام دھنش ہے جو 96 انگل کے برابر ہے اور دوسری دھنش کو گرہ پاتیہ دھنش  کے طور پر کیا گیا ہے جس میں 108 انگل ہوتے ہیں۔ اس کا استعمال سڑکوں اور مسافتوں کے ناپنے کے لیے کیا جاتا تھا۔ چانکیا نے یہ بھی کہا ہے کہ دھنُور گرہ 4 انگل پر مشتمل ہوتا ہے اور یوجنا 8000 دھنشوں پر مشتمل ہوتی ہے۔

## جدید اکائیاں
ایک دھنش 3 میٹر کے برابر ہوتا ہے۔

## حوالہ جات

زمرہ:بھارت کے نامکمل مضامین
زمرہ:پیمائشی اکائیاں
زمرہ:جین مت کے نامکمل مضامین
دھنش کی فلمیں

**[[دھنش (اداکار)|دھنش]]** ایک بھارتی فلمی اداکار، پروڈیوسر، ہدایت کار، مصنف، نغمہ ساز، منظر نویس اور پس پردہ گلوکار ہیں، جو تمل سنیما میں اپنے کام کے لیے جانے جاتے ہیں۔

## فلمیں

## مزید دیکھیے
* ونڈربارز فلمز
* رجنی کانت

## حواشی

## حوالہ جات

## بیرونی روابط
* 
زمرہ:ویکی ڈیٹا سے مختلف مختصر وضاحت
زمرہ:بھارتی فلمو گرافی
زمرہ:مرد اداکاروں کی فلموگرافی
زمرہ:ہدایت کاروں کی فلموگرافی
کمانی دار ترازو

بائیں|تصغیر|upright=0.5|کمانی دار ترازو
**کمانی دار ترازو** ایک قسم کا ترازو ہے جس کے بیچ میں ایک کمانی ہوتی ہے۔ اس کمانی کے نیچے نیم دائرہ نما ایک کانٹا لگا ہوتا ہے۔ اسی کانٹے میں وزن کی جانے والی چیز کو لٹکایا جاتا ہے۔
یہ ترازو ہوک کے قانون کے مطابق کام کرتا ہے۔

## خصوصیات
* اس ترازو کی خصوصیت یہ ہے کہ اس پر لاگت بہت کم آتی ہے۔
* اس کی پیمائش بالکل درست ہوتی ہے۔
* اس کا استعمال آسان ہے۔ اسے آسانی سے منتقل اور محفوظ رکھا جا سکتا ہے۔

## حوالہ جات

## مزید دیکھیے
* ترازو
* کمانی (گاڑی)
* کمانی
* بال کمانی

زمرہ:آلات وزن
زمرہ:برطانوی ایجادات
زمرہ:قوت
زمرہ:1834ء میں سائنس
زمرہ:انگریزی ایجادات
زمرہ:مملکت متحدہ میں 1834ء
بال کمانی

تصغیر|350px|بال کمانی کی مختلف قسمیں

**بال کمانی** ایک کمانی ہے جسے مشینی گھڑیوں میں پھول چکر یا گھڑی گھنٹے کی حرکت اور اس کی تیزی کو قابو میں رکھنے کے لیے استعمال کیا جاتا ہے۔ یہ بال کمانی گھڑی کے اندر انتہائی باریک پیچدار کمانی (اسپرنگ) سے بنی اور مہین تار کا پہیے نما پرزہ ہوتی ہے جس کی حرکت سے گھڑی چلتی رہتی ہے۔ بال کمانی اور پھول چکر دونوں ایک ساتھ برابر حرکت کرتے اور چلتے ہیں۔

بال کمانی کی ایجاد سنہ 1657ء میں ہوئی۔

## مزید دیکھیے
* ترازو
* کمانی (گاڑی)
* کمانی
* کمانی دار ترازو

زمرہ:انگریزی ایجادات
زمرہ:کمانی
زمرہ:وقت گیری کے پرزے
ہنڈی

بائیں|تصغیر| 2500 روپے کی 1951ء میں ہنڈی کا ایک عکس۔ جس پر  بمبئی ریاست  کی مہر لگی ہوئی ہے۔
**ہُنڈی **ایک مالیاتی آلہ ہے جو قرون وسطی کے ہندوستان میں تجارت اور ادھار لین دین کے لیے استعمال ہوتا تھا۔ ہنڈی کو ترسیلِ زر کے طور پر استعمال کیا جاتا ہے جو ایک مقام سے کسی دوسرے مقام تک رقم بھیجنے کا ایک ذریعہ ہے۔

## تاریخ
بائیں|تصغیر|ہنڈی
ہنڈی کی طویل تاریخ ہے۔ معلوم شدہ تاریخ کے مطابق ہنڈی کے ذریعے ترسیلِ زر سولہویں صدی میں بھی کی جاتی تھی۔ 1586ء میں پیدا ہونے والے ایک سوداگر بنارسی داس  نے 200 روپے بذریعہ ہنڈی وصول کیے۔

## حوالہ جات

## مزید دیکھیے

* *[http://etheses.lse.ac.uk/315/ ہنڈی کی اقتصادی تاریخ   1858-1978.]* پی ایچ ڈی مقالہ, مرینا, مارٹن, 2012, لندن اسکول آف اکنامکس اینڈ پولیٹیکل سائنس. 

## بیرونی روابط

* ہنڈی کا استعمال
زمرہ:ہندوستان کی اقتصادی تاریخ
زمرہ:پاکستان کی اقتصادی تاریخ
زمرہ:قانونی دستاویزات
زمرہ:نظامات ادائیگی
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:برطانوی ہندوستان
فیوریلو لا گارڈیا

**فیوریلو لا گارڈیا** امریکی سیاست دان اور نیویارک شہر کے 99ویں میئر تھے۔ وہ تین مدت تک میئر رہے۔1935ء میں وہ نیویارک کے میئر تھے۔ ان کے پاس مجسٹریٹ کے اختیارات بھی تھے۔ انھوں نے ایک چوری کے مقدمے میں روٹی چوری کرنے والی ایک عورت پر 10 ڈالر جرمانہ کیا اور پھر خود ہی اس جرمانے کو ادا کیا۔
## حوالہ جات

زمرہ:1882ء کی پیدائشیں
زمرہ:1947ء کی وفیات
زمرہ:برونکس کی شخصیات
زمرہ:بیسویں صدی کے امریکی سیاست دان
زمرہ:پی باڈی اعزاز یافتہ
زمرہ:پہلی جنگ عظیم کی امریکی عسکری شخصیات
زمرہ:مینہٹن کی شخصیات
زمرہ:نیو یارک سٹی کے میئر
زمرہ:نیو یارک میں سرطان اموات
زمرہ:گرین وچ گاؤں کی شخصیات
زمرہ:پریسکوٹ، ایریزونا کے سیاست دان
زمرہ:یہودی نژاد امریکی شخصیات
زمرہ:نیو یارک (ریاست) کے ریپبلکن
زمرہ:اطالوی نژاد امریکی شخصیات
زمرہ:نیویارک شہر کی عسکری شخصیات
زمرہ:امریکی ایپسکوپیلین
زمرہ:نیویارک یونیورسٹی اسکول آف لا کے فضلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:نیو یارک سٹی کے وکلا
زمرہ:مجارستانی نژاد امریکی شخصیات
زمرہ:امریکی فری میسن
زمرہ:امریکی اشتراکیت پسند
زمرہ:ریپبلکن پارٹی (ریاستہائے متحدہ) کے سیاست دان
زمرہ:امریکی یہود
زمرہ:فری میسن
آہلووالیہ مثل

**اہلوالیہ** یا **اہلووالیا** مثل سکھ پنجابیوں کی 12 مثلوں میں سے ایک ہے۔ اس کا مرکز کپورتھلہ تھا اور یہ ہریانہ- تلونڈی- پھگواڑا کے علاقوں میں تھی۔ جسا سنگھ اہلوالیہ اس کا مثلدار تھا۔ یہ مثل کپورتھلہ ریاست میں پلٹ گئی۔

## معروف شخصیات

زیادہ معروف شخصیات جن کے ناموں میں اہلووالیا موجود ہے، جو ممکن ہے کہ اس مثل سے جڑے ہوں یا نہ ہوں اس طرح ہیں:
* اشیم اہلووالیا فلمی ہدایت کار اور اسکرپٹ رائٹر
* ڈولی اہلووالیا، بھارتی اداکارہ اور لباس ساز
* ایچ پی ایس اہلووالیا، بھارتی کوہ کن
* ہیری اہلووالیا، بھارتی اداکار
* ایلوش اہلووالیا، بھارتی تجارت پیشہ خاتون
* ایشر جج اہلووالیا بھارتی ماہر معاشیات
* جسبینا اہلووالیا، امریکی رشتے جوڑنے والی خاتون
* جسا اہلووالیا، انگریز اداکار
* جسا سنگھ اہلووالیا، سکھ مثل قائد
* کیرن اہلووالیا، بھارتی کینیڈائی گلوکارہ
* کرنجیت اہلووالیا، بھارتی خواتین کے حقوق کی فعالیت پسند
* من راج اہلووالیا، انگریز کرکٹ کھلاڑی
* مونٹیک سنگھ اہلووالیا، بھارتی ماہر معاشیات اور سول سرونٹ
* پونم اہلووالیا، بھارتی سماجی کاروباری
* ایس ایس اہلووالیا، بھارتی سیاست دان
* سکھ دیو سنگھ اہلووالیا، بھارتی فلمی ہدایت کار
* شبیر اہلووالیا، بھارتی ٹی وی اداکار
* وجے کمار اہلووالیا، بھارتی فوجی
* وارث اہلووالیا، بھارتی امریکی ڈیزائنر
## حوالہ جات

زمرہ:پنجاب (بھارت) کے معاشرتی گروہ
زمرہ:خاندانی نام
زمرہ:ضد ابہام صفحات
زمرہ:مثلیں
زمرہ:ہندوستانی خاندانی نام
زمرہ:سکھ سلطنت
زمرہ:تاریخ سکھ مت
زمرہ:تاریخ لاہور
زمرہ:تاریخ پنجاب (قبل از تقسیم)
زمرہ:پنجاب (بھارت) کی تاریخ
زمرہ:ہندستان کی نوابی ریاستیں
زمرہ:ویکی ڈیٹا سے مختلف مختصر وضاحت
زمرہ:اہلووالیہ
زمرہ:پنجاب کی نوابی ریاستیں
زمرہ:جاٹ قبائل
جسا سنگھ اہلو والیا

[تصغیر|بائیں|250px|کپورتھلہ [پنجاب (بھارت)|پنجاب کے نقشے میں]]

جسا سنگھ اہلوالیہ (1718–1783) اٹھارویں صدی کا ایک مشہور سکھ سردار تھا۔ وہ لاہور کے نزدیک ایک گاؤں پند اہلوال میں پیدا ہوا۔ نواب کپور سنگھ نے اس کی دلیری سے خوش ہوکے 1753 میں اپنے مرنے پر اسے اپنا وارث بنایا۔ جسا سنگھ نے 1761 میں لاہور پر قبضہ کر لیا۔ احمد شاہ ابدالی کے ساتھ اس کی کئی لڑائیاں ہوئیں۔ 1772 میں اس نے کپورتھلہ ریاست کی بنیاد رکھی جس کا دارالحکومت کپورتھلہ شہر تھا ۔
## مزید دیکھیے
* بندہ سنگھ بہادر
* بابا دیپ سنگھ
* نواب کپور سنگھ ورک
* مثل
* مہاراجہ رنجیت سنگھ کے جرنیل
* ہرنول گڑھ کی جنگ

## حوالہ جات

زمرہ:1718ء کی پیدائشیں
زمرہ:1783ء کی وفیات
زمرہ:اکال تخت کے جتھے دار
زمرہ:پنجابی شخصیات
زمرہ:تاریخ پنجاب (قبل از تقسیم)
زمرہ:تاریخ سکھ مت
زمرہ:سکھ جتھے دار
زمرہ:سکھ جنگجو
زمرہ:سکھ شہنشاہ
زمرہ:ہندوستانی فرماں روا
زمرہ:ہندوستانی جنگجو
زمرہ:کپور تھلہ کی شخصیات
زمرہ:ویکی ڈیٹا سے مختلف مختصر وضاحت
پھول چکر

**پھول چکر** یا **گھڑی گھنٹے کی چرخی** میکانیکی گھڑیوں میں استعمال ہونے والا ایک پرزہ ہے جو گھنٹے کے لنگر (پینڈولم) کی طرح ہوتا ہے۔ 

پھول چکر آگے پیچھے گھومتا رہتا ہے اور بال کمانی کے اپنے محور پر آنے جانے کو برقرار رکھتا ہے۔ چکر، گھڑی کے میزان کو کمانی کی جانب حرکت دیتا ہے اور پھر کمانی سے پیدا ہونے والی حرکت پھول چکر میں منتقل ہو جاتی ہے، اس طرح پھول چکر گھڑی کو چلاتا ہے۔ 
چکر کا پورا جھکاؤ، جدا جدا گراریوں کو آگے کی طرف ڈھکیلتا ہے اور یوں پھول چکر اور بال کمانی کی لچک دونوں مل کر ہر گردش کے درمیان وقت کے تواتر کو برقرار رکھتے ہیں۔

## حوالہ جات

زمرہ:وقت گیری کے پرزے
مشارکتی پرورش

**مشارکتی پرورش**  سے مراد ایک ایسی صورت حال ہے جس میں بالغ افراد کسی بچے کی پرورش کی ذمے داریاں بانٹ لیتے ہیں۔ مشارکتی والدین کئی نوعیتوں کے ہو سکتے ہیں، جن میں دو مائیں، دو باپ، ماں یا باپ میں سے کوئی ایک اور بچے کا ہم مادر پدر یا نانا/ دادا یا کوئی اور بالغ رشتے دار ہو سکتا ہے۔ مشارکتی پرورش کا رشتہ بالغوں کے قریبی رشتے سے مختلف ہوتا ہے جس میں واحد توجہ بچے پر ہوتی ہے۔ شروعات میں صرف یکجا ماں باپ سے متعلق تصور تھا۔ تاہم چونکہ اقوام متحدہ کے بچوں کے حقوق پر کنونشن، 20 نومبر، 1989ء کی رو سے یہ اصول کہ ایک بچے کو دونوں ماں باپ سے گہرا تعلق بنائے رکھنا چاہیے، بھلے ہی وہ علاحدہ ہو جائیں منظور ہوا ہے، تب سے یہ ایک مسلمہ حق ہے۔ اس طرح سے مشارکتی پرورش کو توسیع دی گئی ہے اور اس میں علاحدہ شدہ اور مطلقہ خاندان بھی شامل ہوئے ہیں۔.
  

## مزید دیکھیے
* بچوں کی کفالت
* خاندان
* مشترکہ بچوں کی تحویل (ریاستہائے متحدہ)

## حوالہ جات

زمرہ:بچوں کی پرورش
زمرہ:حقوق اطفال
زمرہ:صنفی مساوات
زمرہ:ویکی ڈیٹا سے مختلف مختصر وضاحت
زمرہ:خاندانی قانون
زمرہ:قانونی تحریر
زمرہ:قریبی تعلقات
مولانا آزاد کالج کلکتہ

**مولانا آزاد کالج کولکاتا** بھارت کے صوبہ مغربی بنگال میں واقع ایک لبرل سائنس اور آرٹ کالج ہے۔ یہ رفیع احمد قدوائی روڈ اور ایس این بینرجی روڈ کے قریب واقع ہے، جسے عام طور پر "لوٹس کراسنگ" کہا جاتا ہے۔ یہ کالج کولکاتا یونیورسٹی سے ملحق ہے۔ اس کالج میں اردو، عربی اور فارسی جیسی اسلامی زبانوں کے کورس پڑھائے جاتے ہیں، نیز یہ کالج تینوں مضامین آرٹس، سائنس اور کامرس میں گریجویٹ اور اردو، انگریزی اور زولوجی میں پوسٹ گریجویٹ کی سہولت بھی فراہم کرتا ہے۔

تاہم طلبہ کی تعداد کے اعتبار سے خاص اور جنرل نصاب دونوں میں آرٹس سٹریم سب سے بڑا ہے۔ کالج میں لڑکے اور لڑکیاں دونوں تعلیم حاصل کرتے ہیں۔

قومی کونسل برائے تشخیص و تعیین قدر (این اے اے سی) کی جانب سے اسے اے گریڈ دیا گیا ہے۔

## تاریخ
مولانا آزاد کالج 9 دسمبر 1926ء کو مغربی بنگال کے گورنر وکٹر بلور لیٹن نے قائم کیا تھا۔ ابتدا میں یہ کالج اسلامیہ کالج کے نام سے معروف تھا۔ اس ادارے کے قیام میں درحقیقت اے کے فضل الحق، ایم نشاط انور عظیم چودھری، سید نواب علی چودھری اور سر عبد الرحیم جیسی قابل ذکر مسلم شخصیات کی کوششوں کا بڑا دخل تھا۔

زمرہ:1926ء میں قائم ہونے والے تعلیمی ادارے
زمرہ:ابو کلام آزاد کی یادگاریں
زمرہ:بھارت میں 1926ء کی تاسیسات
زمرہ:کولکاتہ کی جامعات و کالج
بیلم کونڈا سرینیواس

**بیلم کونڈا سرینیواس** ایک بھارتی تیلگو اداکار ہیں۔ آپ نے تیلگو سنیما میں اپنے فنی سفر کا آغاز 2014ء میں فلم *[[اللوڈو سینو]]* سے کیا، اس فلم میں آپ نے اداکارہ سامنتھا اکنینی کے ساتھ کام کیا۔ آپ تیلگو فلم ساز بیلم کونڈا سریش کے بیٹے ہیں۔

آپ کی آخری فلم کووچم تھی، اس فلم میں آپ کاجل اگروال اور مہرین پیرزادہ کے ساتھ نظر آئے۔ یہ فلم دسمبر 2018ء میں جاری کی گئی۔

## فلموگرافی

## حوالہ جات

## بیرونی روابط
* 
* 

زمرہ:بقید حیات شخصیات
زمرہ:بھارتی مرد فلمی اداکار
زمرہ:تلنگانہ کے مرد اداکار
زمرہ:تیلگو سنیما کے مرد اداکار
زمرہ:تیلگو شخصیات
زمرہ:ضلع گنٹور کی شخصیات
زمرہ:تیلگو اداکار
زمرہ:آندھرا پردیش کے مرد اداکار
زمرہ:1993ء کی پیدائشیں
پنسل تراش

تصغیر|بائیں|upright=1.2|پنسل تراش

**پنسل تراش** یا **شارپنر**  پنسل کی نوک تراشنے کا ایک آلہ ہے۔ پنسل تراش میں لوہے کا ایک بلیڈ لگا ہوتا ہے، جب پنسل کو اس میں داخل کیا جاتا ہے تو وہ پنسل پر موجود لکڑی کی پرت کو باریک شکل میں چھلتا ہے۔

پنسل تراشنے کا عمل انیسویں صدی عیسوی تک چھری وغیرہ سے لیا جاتا تھا۔ پھر بیسویں صدی عیسوی میں تراشنے کے لیے آلات وجود میں آئے اور اس کے بعد پنسل تراش آہستہ آہستہ مختلف آلات کی شکل میں بننے لگا۔

## پنسل تراش کی اقسام
بائیں|تصغیر|150px|عام پنسل تراش
تصغیر|بائیں|200پک|برقی پنسل تراش
پنسل تراش کی متعدد قسمیں ہیں:
# عام پنسل تراش: جس میں پنسل کو داخل کرکے ہاتھ سے گھمایا جاتا ہے۔
# ڈبیا نما پنسل تراش: اس میں پنسل تراش ایک ڈبی میں نصب ہوتا ہے۔
# میز پر نصب پنسل تراش: یہ پنسل تراش میز پر نصب ہوتا ہے، اندر ایک بلیڈ اور باہر سے گھمانے کے لیے ایک خاص چیز بنی ہوتی ہے۔ پنسل کو اندر ڈال کر باہر سے ہاتھ کے ذریعہ گھما دیا جاتا ہے اور اندر بلیڈ گھوم جاتا ہے اور یوں تراشنے کا عمل مکمل ہو جاتا ہے۔
# برقی پنسل تراش: پنسل کو اندر داخل کر دیا جاتا ہے۔ بجلی کی مدد سے اس کا بلیڈ گھومتا ہے اور بنا کسی دستی مدد کے پنسل کو تراش دیتا ہے۔

## مزید دیکھیے
* پنسل

## حوالہ جات

زمرہ:دفتری سازوسامان
زمرہ:میکانی دستی اوزار
امیر احمد قاسمی

**الحاج مولانا امیر احمد قاسمی** جامعہ مسعودیہ نور العلوم بہرائچ کے ممتاز استاذہ میں شمار ہوتے ہیں۔مولانا امیر احمدقاسمی کی ولادت یکم جنوری 1961 ء کو ضلع بہرائچ کے موضع رتوہی منجھوا بنکٹ،پوسٹ کھرگورہ جنوب میں ہوئی۔آپ کے والد کا نام حاجی عبد القدیر صاحب تھا۔ 

## حالات
مولانا امیر احمد قاسمی نے نے ابتدائی تعلیم جامعہ مسعودیہ نور العلوم بہرائچ سے تعلیم حاصل کی بعد میں دارالعلوم دیوبند سے فراغت حاصل کی۔مولانا امیر احمد قاسمی کا تقرر برائے تدریس آپ کے مادر علمی ن جامعہ مسعودیہ نور العلوم بہرائچ میں 11 شوال 1411ھ مطابق 26 اپریل 1991ء کو ہوا ۔
آپ جامعہ مسعودیہ نور العلوم بہرائچ میں بطور استاذ شعبہ عربی میں اپنی خدمات انجام بخوبی انجام دے رہے ہیں۔اس کے علاوہ آپ مدرسہ اسلامیہ فاروقیہ ،بھوانی پور بنکٹ کھرگورہ جنوب کے نائب مہتمم کے عہدے پر فائز ہے۔
## تصانیف
امیرا حمد قاسمی نہ صرف ایک بہترین استاد ہیں بلکہ ایک مایا ناز مصنف بھی ہیں۔آپ نے جامعہ مسعودیہ عربیہ نورالعلوم بہرائچ کے بانیان ،دور اول کے مشہور اساتذۂ عظام کی خدمات،حالات وغیرہ کو جمع کر کے بنا م** نورالعلوم کے درخشندہ ستارے** مرتب کیا جو 1432ھ مطابق 2011ء میں شائع ہوئی۔جو 128 صفحات پر مشتمل ہے۔ آپ نے1428ھ مطابق 2007 ء میں پہلا حج کیا ۔ آپ نے حج اور عمرہ پر ایک کتا ب بنام **آسان تریقہ حج و عمرہ **مرتب کیا جو علاقہ کے عازمین حج کے لیے بہت مفید ثابت ہوئی اور اب تک اس کے کئی ایڈیشن شائع ہو چکے ہیں۔ اس کے علاوہ آپ برابر جامعہ مسعودیہ نور العلوم بہرائچ کے ترجمان ’’ ماہنامہ نورالعلوم ‘‘ میں آپ کے مضامین شائع ہوتے رہتے ہیں۔
* نورالعلوم کے درخشندہ ستارے مطبوعہ 2011
* آسان تریقہ حج و عمرہ (اب تک اس کے کئی ایڈیشن شائع ہو چکے ہیں) 
* مناقب امام اعظم ابوحنیفہ رحمہ اللہ 
* مستورات کے مخصوص ایام کے احکام مطبوعہ 2025

## حوالہ جات

## بیرونی روابط
* https://www.rekhta.org/ebooks/noorul-uloom-ke-darakhshanda-sitare-ebooks?lang=ur
* http://ameerahmadqasmi.blogspot.com/2016/02/noorul-uloom-ke-darkhsanda-sitare.html
* http://www.darululoom-deoband.com/urdu/articles/tmp/1464756077%2008-M%20Qari%20Abdul%20Wahid%20Nuri_MDU_09_September_2005.htm

زمرہ:1961ء کی پیدائشیں
زمرہ:بھارت کے سنی علما
زمرہ:اتر پردیش کی شخصیات
زمرہ:بہرائچ کی شخصیات
زمرہ:دیوبندی شخصیات
زمرہ:ہندوستان کے مسلمان مذہبی رہنما
حیات اللہ قاسمی

**مولانا حیات اللہ قاسمی** سابق مہتمم جامعہ مسعودیہ نور العلوم بہرائچ اور سابق صدر جمعیۃعلماء اتر پردیش کی پیدائش 1 مئی 1953ء کو شہر کے محلہ ناظر پورہ میں ہوئی تھی۔آپ کے والد مجاہد آزادی مولانا کلیم اللہ نوری سابق کارگزار مہتمم جامعہ مسعودیہ نور العلوم بہرائچ تھے۔

## حالات
حیات اللہ صاحب نے جامعہ مسعودیہ نورالعلوم ،جامعہ امدادالعلوم زید پور اور ازہرہند دار العلوم دیوبند سے تعلیم حاصل کی۔ جامعہ مسعودیہ نور العلوم بہرائچ میں آپ کا تقرر بحیثیت مدرس 1 0 مئی 1975 ء میں ہوا جہاں آپ نے عربی درجات میں آپ نے درس کی خدمات انجام دی۔1989 ء میں آپ کو نائب مہتمم کے عہدے پر فائز کیا گیا۔08 جون 2000 ء میں آپ کو کارگزار مہتمم بنایا گیا اور9 مارچ 2008 ء میں آپ کو جامعہ مسعودیہ نورالعلوم کا مہتمم مقرر کیا گیا جس پر آپ 13 جنوری 2018 ء تک فائز رہے۔ 
مولانا حیات اللہ صاحب جمعیتہ علما اتر پردیش کے سرگرم رکن تھے۔مولانا 1981 ء میں ایک ٹرم جمعیتہ علما ء بحیثیت مدعو خصوصی شامل رہے۔بعد میں 14 نومبر 1982 ء سے 19 جون 1997 ء 15 سال جمعیتہ علما ء اتر پردیش کے ناظم رہے۔19 جون 1997 ء سے 11 جولائی 2001 ء تک 4 سال تک جمعیتہ علما اتر پردیش کے نائب صدر رہے۔11 جولائی 2001 ء سے 5 ستمبر 2016 ء 15 سال تک جمعیتہ علما ء اترپدیش کے صدر رہے۔اس کے علاوہ آپ جمعیتہ علما ہند کی مجلس عاملہ کے بھی اہم رکن تھے۔ آپ کا تعلق سیاسی ،سماجی،مذہبی ہر طرح کے لوگوں سے تھا خاص طور پر خاندان مدنی سے آپ کے دیرینہ تعلقات تھے۔ مولانا سابق صدر جمعیتہ علما ء مولانا اسعد مدنیؒ کے آپ منظور نظر اور خاص معتمد میں تھے۔آپ جمعیتہ علما ہند کے قومی جنرل سکریٹری مولانا محمود اسعد مدنی کے استادوں میں سے تھے۔ 

## وفات و تدفین
مولانا حیات اللہ قاسمی کا انتقال 13؍14 جنوری 2018 ء کی رات میں شہر واقع ان کی رہائش گاہ پر ہوا تھا۔مولانا کے انتقال کی خبر سنکر ضلع اور بیرونی ضلعوں اور ملک نیپال کے علما ء کے علاوہ شہر کے ہزاروں لوگوں نے آپ کی نماز جنازہ میں شرکت کی۔جامع مسجد میں آپ کی نماز جنازہ قائد جمعیۃ مولانا سید محمود اسعد مدنی نے پڑھائی تھی۔جنازہ میں لوگوں کی کثرت اتنی زیادہ تھی کہ جنازہ والی چارپائی میں دونوں طرف بڑے بڑے پائپ لگائے ہوئے تھے،تاکہ زیادہ سے زیادہ لوگ کاندھا دے سکیں۔آپ کی تدفین آپ کے آبائی قبرستان عیدگاہ آپ کے والد مجاہد آزادی مولانا کلیم اللہ نوریؒ کے قریب ہوئی۔جس میں جمعیۃعلماءہند کے جنرل سکریٹری مولانا سیدمحمود اسعد مدنی، جمعیۃعلماء اتر پردیش کے صدر مولانا محمدمتین الحق اسامہ قاسمی کانپور،مولانا عبد العلی فاروقی لکھنؤ، مولانا عتیق الرحمن قاسمی ؔ ناظم تعلیمات جامعہ عربیہ ہتورہ ضلع باندہ کے علاوہ ضلع اور بیرونی ضلعوں اور ملک نیپال کے تمام علما ء کرام کے علاوہ شہر کے دینی مدارس کے ذمہ داران ،اساتذہ،طلبہ ومعززین شہر عزیز او ر اقارب شریک تھے۔ 

## بیرونی روابط
* https://www.jamiatulama.in/single-post/2018/01/20/%D9%85%D9%88%D9%84%D8%A7%D9%86%D8%A7-%D8%AD%DB%8C%D8%A7%D8%AA-%D8%A7%D9%84%D9%84%DB%81-%D9%82%D8%A7%D8%B3%D9%85%DB%8C-%D8%AD%DB%8C%D8%A7%D8%AA-%D9%88-%D8%AE%D8%AF%D9%85%D8%A7%D8%AA
* http://www.jadeedmarkaz.com/2018/01/21/molana-hayat-ullah-kasmi-ka-inteqal/
* https://www.baseeratonline.com/56488

## حوالہ جات

زمرہ:1953ء کی پیدائشیں
زمرہ:2018ء کی وفیات
زمرہ:بھارت کے سنی علما
زمرہ:اتر پردیش کی شخصیات
زمرہ:بہرائچ کی شخصیات
زمرہ:دیوبندی شخصیات
زمرہ:مسلم علما
فرنٹ لائن کلب

تصغیر|220px|سابقہ جنگی نامہ نگار مارٹن بیل فرنٹ لائن کلب فورم میں خطاب کرتے ہوئے

**فرنٹ لائن کلب** ، لندن کے پیڈڈنگٹن اسٹیشن کے قریب واقع، ذرائع ابلاغ سے تعلق رکھنے والے پیشہ ور افراد کا کلب ہے۔ کلب کا مقصد آزاد صحافت کو فروغ دینا ہے۔ جنگ کی رپورٹنگ اس کی توجہ کا خاص مرکز ہے۔

قیام
فرنٹ لائن کلب کی بنیاد 2003ء میں وون سمتھ نے رکھی۔ جس نے رومانیہ کے انقلاب کے زمانے، 1989ء میں روری پیک ، پیٹر جووینال اور نکولاس دیلا کاسا کے ساتھ مل کرفرنٹ لائن ٹیلی ویژن کی بنیاد رکھی تھی۔ جس کا مقصد محاذ جنگ کے علاوہ خطرناک جگہوں کی رپورٹنگ کرنا تھی۔ پندرہ سالوں میں جہاں اس گروپ نے مختلف مقامات و واقعات کی یادگار رپورٹنگ کی، وہیں اس کے آٹھ کیمرا مین جان سے ہاتھ دھو بیٹھے۔ ساتھیوں کے نت روز کے جنازوں سے تنگ آ کر وون سمتھ نے فرنٹ لائن ٹیلی ویژن کے واحد بچ جانے والے ساتھی پیٹر جووینال سے مل کر 2003ء میں اس گروپ کو خیراتی تنظیم کی شکل دے دی۔

تنظیم کا مقصد جنگ اور دیگر خطرناک جگہوں کی رپورٹنگ کرنے والے صحافیوں اور فوٹوگرافروں کو ذاتی تحفظ کے لیے مشورے اور مدد فراہم کرتا ہے۔ 2010ء میں وون سمتھ نے ویکی لیکس کے جولین اسانژ کو ضمانت کے لیے درکار پتہ کی خاطر اپنے گھر کا پتہ دیا تھا .
۔ جولین دو ماہ تک فرنٹ لائن کلب کے دفتر میں مقیم رہا۔

فرنٹ لائن کلب ان کیمرا مینوں اور صحافیوں کو اعزاز سے بھی نوازتا کے جو جنگی محاذ کی رپورٹنگ کرتے ہیں یا کسی جنگی صورت حال پر مبنی دستاویزی فلم بناتے ہیں۔

## حوالہ جات

## بیرونی روابط
* باضابطہ ویب گاہ

زمرہ:آزادی اظہار تنظیمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:لندن کی ثقافت
زمرہ:ویسٹمنسٹر شہر میں قائم تنظیمیں
ادقچہ

thumb|نیلی چادر
**ادقچہ** کپڑے کی اس باریک چادر کو کہتے ہیں جو بطور آرائش بستر اور پلنگ پر بچھائی جاتی ہے۔ ادقچہ کا کپڑا روئی اور سوت سے بنایا جاتا ہے اور بعض ادقچوں میں ریشم اور دوسری چیزوں کا بھی استعمال کیا جاتا ہے۔

## ادقچہ کی اقسام
پرانے زمانے میں ادقچے عام طور سے سفید یا غیر منقش ہوا کرتے تھے، لیکن آج کل رنگین اور منقش ادقچے خوب چلن میں ہیں۔ بعض ادقچوں پر کارچوبی اور کلابتونی کا کام بھی ہوتا ہے۔ کچھ ادقچوں پر خوبصورت حاشیے بھی بنے ہوتے ہیں جو بستر یا پلنگ پر چاروں جانب سے نیچے لٹکے رہتے ہیں۔

## حوالہ جات

زمرہ:بچھونا
زمرہ:ویکی ڈیٹا سے مطابقت رکھنے والی مختصر تفصیل
سنڈریلا اثر

ارتقائی نفسیات میں **سنڈریلا اثر**  ایک ایسی صورت حال ہے جس میں بچوں کا استحصال اور ان سے برا برتاؤ ان کے سوتیلے ماں باپ کی جانب سے ہوتا ہے، یہ نام بچوں کی کہانی کے فسانوی کردار سنڈریلا سے آتا ہے۔ ارتقائی نفسیات کے ماہرین ایسی صورت حال کو کسی قریبی رشتے دار کے تیئیں جھکاؤ اور تنازع کا نتیجہ قرار دیتے ہیں جس میں ایک شراکت دار کے تولیدی عمل سے حاصل بچے ہوتے ہیں جب کہ یہی بچوں سے دوسرے فریق کا کوئی تعلق نہیں ہوتا ہے۔ اس نظریے کو تقویت پہنچانے والا ثبوت موجود ہے اور اس پر تنقید بھی موجود ہے۔

## پس منظر
1970ء کی ابتدا میں ایک نظریہ منظر عام پر آیا جو سوتیلے ماں باپ اور بچوں سے بد سلوکی سے متعلق تھا۔ "1973ء میں فارنسیک دماغی ماہر نفسیات پی ڈی اسکاٹ نے خلاصہ پیش کیا جو ان نمونوں پر مشتمل تھا "قاتلانہ حد تک مار پیٹ کے شکار بچوں کے معاملوں" سے متعلق تھا جو غصہ کی وجہ سے انجام پائے تھے۔ ... 29 قاتلوں میں سے 15 – 52% – سوتیلے باپ تھے۔" حالانکہ شروع شروع میں جمع خام معلومات کا کوئی تجزیہ نہیں کیا گیا تھا، شواہد پر مبنی ثبوت جو اس کے بعد جمع کیا گیا تھا، جسے جدید طور پر سنڈریلا اثر کہا جاتا ہے، سرکاری اعداد و شمار، رپورٹوں اور مردم شماری میں دیکھا جا سکتا ہے۔

تین دہوں سے بھی زیادہ عرصے میں سنڈریلا اثر کی موزونیت پر معلومات یکجا کی گئی ہیں۔ اس میں کافی شواہد ملے ہیں جن سے یہ پتہ چلتا ہے کہ سوتیلے رشتوں اور استحصال میں سیدھا تعلق موجود ہے۔ بچوں کے استحصال اور مردم کشی کا ثبوت کئی ذرائع سے ملتا ہے جن میں بچوں کے استحصال کی رپورٹیں، مطبی معلومات، مظلوموں کی رپورٹیں اور سرکاری مردم شماری کے اعداد و شمار شامل ہیں۔ مطالعات سے نتیجہ اخذ کیا گیا ہے کہ "کینیڈا، برطانیہ عظمی اور ریاستہائے متحدہ کے سوتیلے بچے مختلف قسم کے استحصال کا خطرہ رکھتے ہیں، جس میں جان لیوا مار پیٹ بھی شامل ہے۔

سنڈریلا اثر کا سب سے مؤثر ثبوت ان تحقیقات سے پتہ چلتا ہے جب استحصالی والدین دونوں سوتیلے اور خونی رشتے کے بچے رکھتے ہیں اور وہ اپنے خونی بچوں کو کچھ بھی نہیں کہتے۔ ایسے خاندانوں میں سوتیلے بچے بطور خاص نشانے میں 10 میں سے 9 ہوا کرتے ہیں اور ایک مطالعے میں 22 میں سے 19 ہوتے ہیں۔  سوتیلے بچوں سے منفی برتاؤ (استحصال) کا بڑھی ہوئی حد تک مظاہرہ کرنے کے علاوہ سوتیلے والدین بہت کم مثبت برتاؤ اپنے خونی بچوں کے علاوہ ان سے کرتے ہیں۔ مثلًا سوتیلے والدین سوتیلے بچوں کی تعلیم پر کم پیسہ خرچ کرتے ہیں، کم ہی ان سے کھیلتے یا انھیں ڈاکٹر کے پاس لے جاتے ہیں۔ سوتیلے بچوں کے خلاف یہ امتیاز خلاف معمول ہے جب اس کا موازنہ استحصالی شماریات سے کیا جاتا ہے جس میں مجموعی آبادی کے ساتھ یہ زائد حقائق سے جوڑا جاتا ہے:

(1) جب بچوں کے استحصال کو ڈھونڈا جاتا ہے، تب یہ بھی پتہ چلتا ہے کہ گھر کے *سبھی* بچے مظلوم تھے۔ 
(2) سوتیلے بچے اکثر گھر پر سب سے بڑے ہوتے ہیں، جب کہ عام رجحان یکساں ولدیت کا یہ ہے کہ سب سے چھوٹے بہت زیادہ مظلوم ہوتے ہیں۔ 

## مزید دیکھیے

## حواشی

## حوالہ جات
* 
* 
* 
* 
* 

## مزید پڑھیے
* 
* Nigel Barber (June 1, 2009), Do parents favor natural children over adopted ones?, *The Human Beast* blog on *[[Psychology Today]]*, discussing:
* 
* 
* Mindelle Jacobs (July 4, 2010), The Cinderella effect is not just a fairy tale, Edmonton Sun

زمرہ:بچپن
زمرہ:بچوں کا استحصال
زمرہ:بچوں کی پرورش
زمرہ:خاندان
زمرہ:قرابت و نسب
زمرہ:استحصال
زمرہ:ویکی ڈیٹا سے مطابقت رکھنے والی مختصر تفصیل
منشی ہرسکھ رائے

**منشی ہرسکھ رائے** ، (پیدائش: 1816ء - وفات: 2 دسمبر، 1890ء) غیر منقسم ہندوستان کے نامور صحافی تھے۔ انھوں نے میرٹھ سے نکلنے جاری ہونے والے اخبار **جام جمشید** کی ادارت کی اور 1850ء میں لاہور سے پنجاب کا پہلا اردو اخبار کوہ نور نکالا۔ ہرسکھ رائے کو کوہ نور کی بدولت ہندوستان گیر شہرت حاصل ہوئی۔ لاہور کی مجلسی زندگی میں وہ بے حد مقبول تھے۔ وہ لاہور شہر کے میونسپل کمشنر بھی رہے۔

## حالات زندگی و خدمات
منشی ہرسکھ رائے 1816ء کو سکندر آباد، ضلع بلند شہر کے ایک کائیستھ خاندان میں پیدا ہوئے۔ ان کا گھرانہ علمی روایات کا حامل تھا۔ اردو اور فارسی ادب کی تعلیم حاصل کی۔ اخبار کوہِ نور کے اجرا سے قبل میرٹھ کے اخبار جام جمشید کی ادارت کے فرائض بھی انجام دے چکے تھے۔ 34 سال کی عمر میں لاہور آئے اور 14 مئی 1850ء کو پنجاب سے اردو کا پہلا ہفت روزہ اخبار **کوہ نور** نکالا۔ یہ اخبار پنجاب کے بورڈ آف ایڈمنسڑیشن کی سرپرستی میں نکلتا تھا اور حکومت کی وضع کردہ پالیسی کے مطابق مرتب کی جاتا تھا۔ منشی ہرسکھ رائے انگریزوں کے بہی خواہ تھے اور ان کا اخبار سرکاری سرپرستی میں نکلتا تھا لیکن اس کے باوجود وہ نا صرف راست گو اور بے خوف قسم کے صحافی تھے بلکہ ان کا ذہن نہایت رسااور خیالات نہات بلند تھے، وہ اخبار کا وجود ملک و قوم کی بقا کے لیے بے حد ضروری سمجھتے تھے۔

1857ء کی جنگ آزادی سے ایک سال قبل ہرسکھ رائے اچانک گرفتار کر لیے گئے۔ غالباً ان کے خلاف ازالہ حیثیتِ عرفی کا مقدمہ تھا، جس میں انھیں تین سال قید کی سزا سنائی گئی۔ اسی برس انھوں نے لاہور سے ایک رسالہ **خورشیدِ پنجاب** نکالا۔ یہ 50 صفحات پر مشتمل تھا اور مطبع کوہ نور میں چھپتا تھا۔ ہر سکھ رائے گرفتار ہوئے تو کوہِ نو کی اشاعت میں فرق نہیں آیا اور اسے منشی ہیرا لعل باقاعدگی سے نکالتے رہے۔ حکومت نے جب تحصیلِ زر کے لیے مہینے بھر کی قید بھگت لینے والے قیدیوں سے پانچ پانچ روپے وصول کر کے رہا کرنا شروع کیا تو منشی ہرسکھ بھی دو سو روپے کے عوض رہا کر دیے گئے۔ ہر سکھ رائے نے پنجاب میں اردو زبان کو فروغ دینے اور تعلیم کو پھیلانے میں بڑھ چڑھ کر حصہ لیا۔ وہ اردو کی ترویج و اشاعت کے لیے ہفتہ وار مشاعرے منعقد کراتے تھے اور مشاعرے کے شعرا کی منتخب غزلیں کوہِ نور اخبار میں شائع کر دیتے تھے۔ لاہور کی مجلسی زندگی میں وہ نمایاں اور مقبول تھے۔ وہ لاہور کے میونسپل کمشنر بھی بنائے گئے۔ ان کا شمار شہر کے معززین میں ہوتا تھا۔ جب وہ ریاست جموں و کشمیر میں قدم رکھتے تھے تو مہاراجا کا ہاتھی ان کی سواری کے لیے موجود ہوتا تھا اور شاہی مہمان خانے سے رخصت ہوتے وقت مہاراجا کی طرف سے 1100 روپے رخصتانہ بھی دیا جاتا تھا۔

## وفات
منشی ہرسکھ رائے 2 دسمبر 1890ء کو لاہور میں انتقال کر گئے۔

## مزید دیکھیے
* کوہ نور (اخبار)

## حوالہ جات

زمرہ:1816ء کی پیدائشیں
زمرہ:انیسویں صدی کے ہندوستانی صحافی
زمرہ:لاہور کے صحافی
زمرہ:بلند شہر کی شخصیات
زمرہ: 1890ء کی وفیات
سب سے بڑا روپیہ

***سب سے بڑا روپیہ***   ڈبنگ زبان میں فلم کا آغاز کیا۔ فلم كى نمائش 28 جون، 1996ء كو ہوئى۔ پاکستانی ڈبل ورژن ایکشن فلم، سیاسیتدان، جراٸم کے بارے میں فلم کی تکمیل کی گی ہیں۔ اس فلم کے ہدایتکار راحیل باری تھے۔ اور کی طرف سے فلمساز تیار کردہ راحیل باری۔ فلم کے اداکاروں نے اپنی اداکاری کے جوہر دیکھے۔ ان اداکاروں کے منفرد کردار سلطان راہی، صائمہ، عمر شریف، ہمایوں قریشی تھے۔

اس فلم کی موسیقی طافو نے ترتیب دی تھی اور جب کہ اس فلم کو ایک گیت نگار خواجہ پرویز تھے۔

## حوالہ جات

زمرہ:1996ء کی پاکستانی فلمیں
زمرہ:نگار اعزاز جیتنے والی شخصیات
زمرہ:پاکستانی ایکشن فلمیں
زمرہ:پاکستانی فلم نامکمل
زمرہ:پاکستانی سیاسی فلمیں
زمرہ:پنجابی زبان کی فلمیں
زمرہ:اردو زبان کی فلمیں
سوتیلا خاندان

**سوتیلا خاندان**  ایک ایسا خاندان ہے جس میں کم از کم ماں یا باپ میں سے کسی ایک کا اولاد سے خون کا رشتہ نہیں ہوتا۔ دونوں والدین میں کوئی ایک سابقہ رشتے سے اولاد رکھتا ہے۔ سوتیلا خاندان ایک حیاتیاتی ماں یا باپ رہ سکتا ہے یا وہ لوگ ہر ایک حیاتیاتی ماں اور باپ کے ساتھ کچھ نہ کچھ وقت بتا سکتے ہیں۔ اس کے علاوہ ملاقات کے حق یا اختیار ہونے کا مطلب یہ ہے کہ بچے سوتیلے خاندانوں میں دونوں ماں اور باپ سے ربط و تعلق بنائے رکھ سکتے ہیں، بھلے ہی کسی ایک کے ساتھ رہیں۔ 

نفسیاتی اعتبار سے دوسرے شخص کی اولاد کو اپنا ماننا اور اس کی رات دن دیکھ ریکھ کرنا اکثر ناممکن ہوتا ہے۔ یہ خاص طور اس وقت بھی ہوتا ہے جب کسی کی خود کی اولاد بھی ساتھ ہو۔ اس استحصال کا بھی کافی قوی امکان رہتا ہے۔ دوسری جانب اولاد بھی اپنے سوتیلے ماں باپ سے بد ظن ہو سکتے ہیں۔ خاندان میں ایک طرح کا نفرت آمیز ماحول ہو سکتا ہے۔ 

## مزید دیکھیے
* ہم مادر پدر#سوتیلا بھائی
* فائڈرا پیچیدگی
* سنڈریلا اثر

## حواشی

## حوالہ جات
*Warner, Marina. *From the Beast to the Blonde: On Fairy Tales and Their Tellers*, 
*Tatar, Maria. *The Hard Facts of the Grimms' Fairy Tales*, 
*Tatar, Maria. *The Annotated Classic Fairy Tales*, 

## مزید پڑھیے
*LeBey, Barbara (2004). *Remarried with Children: Ten Secrets for Successfully Blending and Extending Your Family*. New York: Bantam.
*Martin, Wednesday, Ph.D. (2009). *Stepmonster: A New Look at Why Real Stepmothers Think, Feel, and Act the Way We Do*. New York: Houghton Mifflin Harcourt. 
*Papernow, Patricia L. (1993). *Becoming a Stepfamily: Patterns of Development in Remarried Families*. San Francisco: Jossey-Bass.
*Ulrike Zartler, Valerie Heinz-Martin, Oliver Arránz Becker (Eds.) (2015). *Family Dynamics After Separation: A Life Course Perspective on Post-Divorce Families*. Special Issue ZfF, Volume 10, Barbara Budrich, .

## بیرونی روابط

*

زمرہ:سوتیلا خاندان
زمرہ:خاندان
زمرہ:ویکی ڈیٹا سے مطابقت رکھنے والی مختصر تفصیل
بھوپیش بگھیل

**بھوپیش بگھیل** (پیدائش 23 اگست، 1961ء) ایک بھارتی سیاست دان اور موجودہ وزیر اعلیٰ چھتیس گڑھ ہیں۔ وہ انڈین نیشنل کانگریس کے رکن ہیں اور اکتوبر 2014ء سے چھتیس گڑھ پردیش کانگریس کمیٹی کے صدر ہیں۔ وہ چھتیس گڑھ اسمبلی کے رکن ہیں۔ ان کا حلقہ پاٹن (ضلع درگ) ہے۔

## پس منظر
بھوپیش بگھیل 23 اگست، 1961ء کو ایک کسان نند کمار بگھیل اور بندیشوری بگھیل کے ہاں پیدا ہوئے۔ انھوں نے مکتیشوری بگھیل سے شادی کی جو ایک ہندی مصنف ڈاکٹر نریندر دیو ورما کی بیٹی اور سوامی آتمانند کی بھتیجی ہیں۔

## سیاسی سفر
بھوپیش بھگیل نے اپنے سیاسی سفر کا آغاز اپنے سیاسی گرو مرحوم چندولال چندراکر کے صحبت میں 1980ء کی دہائی میں شروع کیا۔ انھوں نے 1985ء میں انڈین یوتھ کانگریس میں شمولیت اختیار کی اور 1990ء سے 1994ء تک انڈین یوتھ کانگریس درگ ضلع کے صدر رہے۔ وہ 1994ء سے 1995ء تک مدھیہ پردیش یوتھ کانگریس کے معاون صدر بھی رہے۔

## مزید دیکھیے
* انڈین نیشنل کانگریس

## حوالہ جات

## بیرونی روابط
* 
* Bhupesh Baghel ٹویٹر پر
* چھتیس گڑھ پردیش کانگریس کمیٹی
* حلقہ اسمبلی

زمرہ:1961ء کی پیدائشیں
زمرہ:انڈین نیشنل کانگریس کے سیاست دان
زمرہ:انڈین نیشنل کانگریس کے وزرائے اعلیٰ
زمرہ:بقید حیات شخصیات
زمرہ:چھتیس گڑھ قانون ساز اسمبلی کے ارکان
زمرہ:چھتیس گڑھ کے وزرائے اعلیٰ
زمرہ:درگ کی شخصیات
زمرہ:ویکی ڈیٹا سے مختلف مختصر وضاحت
زمرہ:1960ء کی پیدائشیں
زمرہ:بیسویں صدی کے سیاست دان
زمرہ:اکیسویں صدی کے سیاست دان
زمرہ:چھتیس گڑھ سے انڈین نیشنل کانگریس کے سیاست دان
زمرہ:بھارتی شخصیات
جگا گجر

***جگا گجر***   پنجابی زبان میں فلم کا آغاز کیا۔ فلم كى نمائش 26 ستمبر، 1976ء كو ہوئى۔ پاکستانی پلاٹینم جوبلی ایکشن فلم، جراٸم کے بارے میں فلم کی تکمیل کی گی ہیں۔ اس فلم کے ہدایتکار کیفی تھے۔ اور کی طرف سے فلمساز تیار کردہ چوہدری معراج دین. فلم کے اداکاروں نے اپنی اداکاری کے جوہر دیکھے۔ ان اداکاروں کے منفرد کردار سلطان راہی، کیفی، عنایت حسین بھٹی، ننھا تھے۔

## 1965ء
ایک سچی کہانی زنجیروں کی شعلوں کی اور بہتے ہوئے لہو کی زبانی جگا گجر کا اصل نام محمد شریف تھا، اسے اس کی والدہ پیار سے جگا کہا کرتی تھی۔ جگا کے غنڈہ بننے کی کہانی بھی دلچسپ ہے ، اس کے بھائی مکھن گجر کا ایک میلے میں نامی گرامی بدمعاش اچھا شوکر والا سے جھگڑا ہو گیا۔ شوکر والا کے آدمی نے مکھن گجر کو قتل کر دیا، تب جگا کی عمر چودہ سال تھی، جگا نے آٹھ دن بعد اپنے بھائی کے قاتل کو قتل کر دیا اور جیل جا پہنچا۔ وہاں جب اسے پتا چلا کہ قتل کا اصل محرک شوکر والا ہے تو اس نے اس کے خلاف جیل میں ہی ایک منظم تحریک کا آغاز کیا اور اس پر حملہ بھی کروایا۔ اس حملے میں شوکو والا کے دو آدمی مارے گئے اور شوکر والا زخمی ہوا، تاہم یہ سلسلہ جگا کو باقاعدہ غنڈہ بنانے میں اہم کردار کا حامل رہا۔ جگا گجر پر فلم بنی جس میں جگا گجر کا کردار سلطان راہی نے ادا کیا یہ فلم 1976ء میں بنی۔ شروع ہی سے خیر اور شر چلتا آ رہا ہے۔ ہر شخص میں دونوں قوتیں موجود ہوتی ہیں۔ یہ آپ پر منحصر ہے کہ ان میں سے کس کازیادہ استعمال کرتے ہیں۔‘‘

## کاسٹ

* سلطان راہی - (جگا گجر)
* کیفی - (راجو راکٹ)
* غزالہ - (راٹھنی)
* آسیہ - (ونجاری)
* عنایت حسین بھٹی - (لایا)
* بہار بیگم - (جگا کی ماں)
* عشرت چوہدری - (ڈانسر)
* ننھا - (چوہدری)
* مزلہ - (ڈانسر)
* اسد بخاری - (مکھن)
* منور سعید - (راٹھ)
* افضال احمد - (راٹھ)

* جگی ملک - (راٹھ)
* ادیب - (سالو شیر)
* ساون - (بڈھا گجر)
* الیاس کشمیری - (راٹھ)
* الطاف خان - (عنایتہ)
* سہیل
* اطہر شاہ
* اقبال درانی
* رمضان شاہ
* امداد حسین
* اختر شاد
* خاور رضا
* حق نواز

## حوالہ جات

* 
* 
* 

زمرہ:1976ء کی فلمیں
زمرہ:نگار اعزاز جیتنے والی شخصیات
زمرہ:پاکستانی ایکشن فلمیں
زمرہ:پنجابی زبان کی فلمیں
زمرہ:1976ء کی پاکستانی فلمیں
سنڈریلا احساس

[تصغیر|کولیٹ ڈولنگ [1989ء میں]]
**سنڈریلا احساس**  کو سب سے پہلے کولیٹ ڈولنگ نے متعارف کیا تھا، جب اس نے خواتین کی آزادی سے خوف پر لکھا – ایک لا شعوری میں آنے والا جذبہ کہ ان کی کوئی اور دیکھ ریکھ کرے۔ اس تصور کو مزید تقویت اس وقت ملتی ہے جب یہ خواتین بڑی عمر کو پہنچتی ہیں۔

یہ نام بچوں کی کہانی کے فسانوی کردار سنڈریلا سے آتا ہے۔ یہ اس نسوانیت کے تصور پر مبنی ہے جو اس کہانی میں دکھایا گیا ہے، جہاں ایک عورت خوبصورت ہے، قبول صورت، نرم گفتار، مدد کے لیے تیار، آزاد اور سماج کی دوسری خواتین کے ذریعے بدنام کی گئی ہے۔ مگر وہ پھر بھی اپنی صورت حال کو اپنے عمل سے بدلنے کی قابل ہے اور اسے کسی باہری طاقت کی مدد درکار ہوتی ہے، جو عمومًا ایک مرد (یعنی شہزادہ) ہوتا ہے۔

## تنقید
اس تصور کو بطور خاص اس وقت اہمیت دی جاتی ہے جب اس سوال کا جواب دیا جاتا ہے کہ کیوں خواتین غیر کار گرد رشتوں میں کیوں رہتی ہیں۔

## دفاع
کچھ اور لوگ رونالڈ فیربیرن کے باشعور انحصار کے تصور کا حوالہ دیتے ہیں، اور ثقافتی عدم وابستگی کو چیلنج کرتے ہیں، وہ اکیلے انحصار کو پیش کرتے ہیں۔  کیرل گیلیگان کے پیش کردہ انٹرنیٹ کے روابط کی چیمپئن شب کو نسوانیت کا مقصد بتایا جاتا ہے  جو اس بات کا متبادل ہے کہ اکیلے مرد ہی کو ہیرو کے طور پر پیش کیا جائے۔ اس کا تذکرہ اس لیے بھی کیا جاتا ہے تاکہ سنڈریلا احساس کے اس رجحان کا دفاع کیا جائے تاکہ جو خود کو کسی جوڑی دار / آباد رشتے کی صورت میں تعریف پیش کی جا سکے۔ 

## عوامی ثقافت

*[[ٹوٹسی]]* فلم میں ٹیری گیر ڈسٹین ہوفمین سے اپنا رشتہ ٹوٹتے وقت کہتی ہے، "میں سنڈریلا ااحساس کو پڑھ چکی ہوں، میں خود کے اوج لذت جنسی کی ذمے دار ہوں! مجھے پروا نہیں، مجھے صرف 'جھوٹی بات کہی جانا' پسند نہیں ہے!" 

ٹی وی سیریز *[[پولیس اسکواڈ!]]* کے چوتھے ایپی سوڈ میں جوئس بردرس کو جوتے پالش کے ایک آدمی سے سنڈریلا احساس کے بارے میں مشورہ ملتا ہے: "انھیں کہ دو کہ وہ اپنی لاشعوری کے جذبات کو ٹٹولیں اور اپنے ابھر جانے کو اپنے ساتھی کے ساتھ بانٹیں۔"

## مزید دیکھیے
* *[[بریگیٹ جونز]]*
* خاندان کا مشترکہ نقطہ نظر
* *[[پامیلا، آر ورچو ریوارڈیڈ]]*
* ہم مادر پدر کی رسا کشی

## حوالہ جات

زمرہ:پیچیدگی (نفسیات)
زمرہ:خود
زمرہ:عوامی نفسیات
قوارک- گلوؤن پلازمہ

**قوارک- گلوؤن پلازمہ**  ایک مائع کا نام ہے۔فزکس کے موجودہ ماڈلز کی رو سے بگ بینگ کے فوراً بعد یعنی چند مائیکروسیکنڈ کے اندر اندر تمام کائنات ایک مائع سے بھری ہوئی تھی۔ اسی مائع کو قوارک- گلوؤن پلازمہ کہا جاتا ہے۔ اس وقت  اس وقت کائنات کا درجہِ حرارت اربوں درجے سینٹی گریڈ تھا اور ایٹم کے مرکزے ابھی وجود میں نہیں آئے تھے- اب سائنس دانون نے لیبارٹری میں قوارک- گلوؤن پلازمہ تیار کر لیا ہے۔اسے امریکا کی دو مختلف یونیورسٹیوں کی ٹیم نے مل کر نیویارک کی Brookhaven Nation Laboratory کے پارٹیکل کولائیڈر میں تیار  کیا گیا- اسے تیار کرنے کے لیے سونے کے ایٹمز کو بہت زیادہ رفتار سے ایک دوسرے سے ٹکرایا گیا- اس ٹکراؤ کے نتیجے میں اربوں سینٹی گریڈ کا درجہِ حرارت پیدا ہوا جس کی وجہ سے پروٹانز اور نیوٹرانز اپنا وجود برقرار نہیں رکھ سکے اور قوارکس اور گلوؤنز میں تبدیل ہو گئے جو بنیادی ذرات ہیں اور یہ ذرات ایک مائع کی شکل اختیار کر گئے جس کی viscosity صفر تھی-اس صفر viscosity کی وجہ سے جب اس مائع کے قطرے پھیلتے ہیں تو ان کی شکل وہ نہیں ہوتی جو پانی کے یا کسی اور مائع کے قطروں کے پھیلنے سے بنتی ہے- مثال کے طور پر اگر صرف پروٹانز کو آپس میں ٹکرا کر اس مائع کے قطرے بنائے جائیں تو یہ دائرے کی شکل میں پھیلتے ہیں- اگر پروٹان-نیوٹران کے جوڑوں کو (یعنی deuterons ) آپس میں ٹکرا کر اس مائع کے قطرے بنائے جائیں تو یہ بیضوی صورت میں پھیلتے ہیں جبکہ اگر ہیلیم-3 کے مرکزوں کو آپس میں ٹکرایا جائے تو یہ تکون کی شکل اختیار کر لیتے ہیں- اس طرح اس مائع کی خصوصیات عین وہی پائی گئی ہیں جن کی پیش گوئی فزکس کے نظریات کرتے ہیں۔

## مزید دیکھیے
*

## حوالہ جات

زمرہ:پلازما طبیعیات
زمرہ:مادے کی حالتیں
زمرہ:ذراتی طبیعیات
زمرہ:مقداریہ لونی حرکیات
زمرہ:طبیعی کونیات
زمرہ:قدری میکانیات
خاندان کا مشترکہ نقطہ نظر

**خاندان کا مشترکہ نقطہ نظر**  ایک ایسا مشترکہ نقطہ نظر ہے جسے خاندان کے بیش تر ارکان اتفاق رکھتے ہیں۔ یہ خاندان کے واقعات اور دنیا کے تعلقات سے متعلق ہوتا ہے۔ اس اصطلاح کو آر ڈی لائنگ نے وضع کیا جن کا ایقان تھا کہ مشترکہ نقطہ نظر "اس وقت تک قائم رہتا ہے جب تک کہ ہر شخص اسے تار تار نہ کر دے ... اس گروہ کی اندرونی ہیئت نہیں بدلتی ہے۔ 

یہ تصور "خاندان کے نفسیاتی آلات" کے جیسا ہے ... لاشعوری میں قائم نفسیاتی اساس، خاندان کے گروہ کے ارکان کے لیے مشترک، جس میں وابستگی کے تجربے کا پہلو ایک دوسرے کو کھینچتا ہے۔ "

## علاج

جدید نفسیاتی علاج میں کئی اقسام موجود ہیں، جو مختلف مکاتب فکر سے تعلق رکھتے ہیں۔ نفسیاتی تجزیہ بچپن کے تجربوں اور اس سے پس ماندہ جذبات پر زور دیتا ہے حالانکہ فرائڈ نے اپنی بعد کی کتاب *Civilization and its Discontents* میں سماج کے کردار کا تذکرہ کیا۔ خاندان کے ذریعے علاج میں یہ کوشش کی جاتی ہے کہ خاندانوں کو یکجا کیا جائے تا کہ وہ اپنے معاملات طے کریں۔ مگر یہ مسئلے کی نوعیت کے اعتبار سے خاندان کے مشترکہ نقطہ نظر کے شکار افراد کو بہت کم یا کچھ بھی امداد فراہم نہیں کرے گا۔ کیونکہ اسے ہر اس بات کے افشا یا اشارے کی سزا مل سکتی ہے اور وہ  (ایک معاون جالکاری کے فقدان کی صورت میں) خاموش دھمکیوں کے آگے جھک سکتا ہے، بجائے اس کے کہ خطرے سے مستثنٰی ہو اور سابقہ صورت حال سے کچھ مختلف رہے۔

## مزید دیکھیے
*

## حوالہ جات

زمرہ:خاندان
زمرہ:ویکی ڈیٹا سے مطابقت رکھنے والی مختصر تفصیل
گودی

[تصغیر|بائیں|[بوسٹن،امریکا میں انیسویں صدی کی گودی کا ایک منظر]]
تصغیر|بائیں|ایک امریکی گودی میں جہاز پر سامان لادا جا رہا ہے

**گودی،** بندرگاہ پر مخصوص حصہ یا عمارت جہاں بحری جہاز لنگر انداز ہوتے ہیں اور وہیں سامان لادا اور اتارا جاتا ہے اور مسافر بھی اترتے اور سوار ہوتے ہیں۔

## جہاز رانی کی گودیاں
یہ ان گودیوں کو کہتے ہيں جو خشکی سے جڑی ہوتی ہیں۔ یہاں سے جہازوں میں صنعتی کمپلیکسوں سے لائے جانے والے صنعتی وسائل لادے جاتے ہیں اور انھیں بین الاقوامی بازار میں بیچا جاتا ہے۔ ان گودیوں کی نظامت کارگو پورٹ سے کی جاتی ہے۔

## حوالہ جات

## مزید دیکھیے
* پن توڑ پشتہ


زمرہ:بندرگاہ کا ڈھانچہ
زمرہ:تجارتی سامان کی نقل و حمل اور تقسیم
زمرہ:ساحلی تعمیرات
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:مال بردار نقل و حمل
ہم مادر پدر میں مقابلہ

**ہم مادر پدر میں مقابلہ** یا **بہن بھائیوں کے مابین مقابلہ** یا **بھائی بہنوں میں ٹکراؤ**   ایک قسم کے مقابلے یا دشمنی کی کیفیت ہے جو ہم مادر پدر میں دیکھی جاتی ہے، پھلے وہ مکمل خونی طور (دونوں ماں باپ مشترک) بھائی بہن ہوں یا نہ ہوں۔ 

ہم مادر پدر بچپن میں ایک ساتھ زیادہ وقت گزارتے ہیں اور یہ والدین کے ساتھ بتائے وقت سے زیادہ ہوتا ہے۔ ہم مادر پدر کا بندھن کئی بار پیچیدہ ہوتا ہے اور کئی عوامل سے متاثر ہوتا ہے جیسے کہ والدین کی پرورش، ترتیب پیدائش، لوگ اور خاندان سے ہٹ کر تجربے۔ ہم مادر پدر میں مقابلہ اس وقت اور بھی سخت ہو جاتا ہے جب بچے عمر میں کافی نزدیک ہوتے ہیں اور اسی جنس کے ہوتے ہیں یا دانشورانہ طور پر باصلاحیت ہوتے ہیں۔ 

## ہم مادر پدر میں مقابلے کے کچھ عام عوامل
ہم مادر پدر میں مقابلے کے بہت سے عوامل ہو سکتے ہیں۔ یہ عوامل ملک اور معاشرے کے لحاظ سے بھی مختلف ہو سکتے ہیں۔ تاہم بر صغیر ہند و پاک میں دیکھے جانے والے کچھ عوامل میں والدین کا بچوں میں موازنہ کرنا بھی ہے۔ چونکہ ہر شخص کی دلچسپی اور صلاحیت مختلف ہوتی ہے، تصادم کی کیفیت اس وقت ابھرتی ہے جب ایک بھائی یا بہن بہت اچھا پڑے اور دوسرے خراب۔ لڑکیوں کو زیادہ اہمیت نہ دینا اور لڑکوں کو ہر بات میں آگے کرنا بھی ایک وجہ ہو سکتی ہے۔ والدین کا کسی اولاد کے لیے جھکاؤ بھی ایک وجہ ہو سکتی ہے۔ اسی طرح کچھ اور وجوہ بھی ہیں۔ 

## مزید دیکھیے
*پیدائشی حق
*ترتیب پیدائش
*خاندان
*پہلوٹھا
*ہم مادر پدروں میں استحصال
*جذباتی ذہانت

## حوالہ جات

زمرہ:رقابت
زمرہ:گھریلو تشدد
زمرہ:ہم مادرپدر
زمرہ:ویکی ڈیٹا سے مطابقت رکھنے والی مختصر تفصیل
زمرہ:بہن بھائیوں کی آپسی دشمنی
ہم مادر پدروں میں استحصال

**ہم مادر پدروں میں استحصال**   ایک ایسی صورت حال ہے جس میں جسمانی،جذباتی یا جنسی استحصال ایک ہم مادر پدر کا دوسرے بھائی یا نہن کا ہوتا ہے۔ ایک اور چوتھا زمرہ بھی محققین کی توجہ کا مرکز بنا ہے۔ ان افراد میں اسٹافاچر، ڈے ہارٹ، کارڈ، اسٹکی، سوالانی اور لٹل ہیں۔ یہ اکیسویں صدی کی پہلی صدی سے ہے اور یہ رشتوں کی جارحیت کی شکل میں ابھرا ہے۔ 

دنیا میں تقریبًا سبھی بھائی بہن کسی نہ کسی وقت پر آپس میں لڑائی کر چکے ہوتے ہیں۔ تاہم استحصال اس صورت میں رو نما ہوتا ہے جب ایک ہم مادر پدر مسلسل دھمکیاں دینے لگے، خوف و ڈر کی کیفیت دوسرے کے دل میں پیدا کرے یا دوسرے کو بالکلیہ اپنی گرفت اور قابو میں رکھے۔ 

ہم مادر پدروں میں استحصال زیادہ تر غیر کار گرد، غفلت والے یا استحصالی گھروں پائی جاتی ہے جب والدین حد بندیاں رکھنے یا استحصالی بچوں کو روکنے میں ناکام ہوتے ہیں۔

1982ء کے ایک مطالعے سے پتہ چلا کہ 60 فی صد بچے جو اپنے والدین کے بیچ استحصال کا مشاہدہ کرتے ہیں، وہ اسی کی منظر کشی اپنے بھائی یا بہن کے ساتھ کرتے ہیں۔

## مزید دیکھیے
* ہم مادر پدر کشی
* بچوں کا جنسی استحصال
* ہم مادر پدر کا رشتہ
* بچوں کا بچوں سے استحصال

## حوالہ جات

زمرہ:بچوں کا استحصال
زمرہ:گھریلو تشدد
زمرہ:ہم مادرپدر
زمرہ:ویکی ڈیٹا سے مطابقت رکھنے والی مختصر تفصیل
زمرہ:بہن بھائیوں کی آپسی دشمنی
زمرہ:نفسیات
زمرہ:زنائے محرمی استحصال
اجیت کمار

**اجیت کمار** (پیدائش: 1 مئی، 1971ء) ایک بھارتی فلمی اداکار ہیں، جو **اجیت** کے نام سے مشہور ہیں۔ آپ نے 50 سے زائد فلموں میں کام کیا ہے، جن میں زیادہ تر تمل سنیما میں تھی۔ اداکاری کرنے کے علاوہ، اجیت ایک موٹر کار ریسر ہیں، آپ نے چینائی میں منعقد ہونے والی ایم آر ایف ریسنگ سیریز 2010ء میں حصہ بھی لیا۔

آپ نے اپنے فنی سفر کا آغاز 1990ء کی تمل فلم *[[این ویدو این کنور]]* میں ایک معمولی کردار نبھاتے ہوئے کیا۔ گلوکار ایس پی بالاسبھرامنیم نے اجیت کو تمل فلم صنعت سے متعارف کروایا اور 1993ء کی فلم *[[امروتھی (1993ء فلم)|امروتھی]]* میں مرکزی کردار دلوایا۔ اس کے بعد، اجیت فلم *[[پریما پستھکم]]* (1993ء) میں نظر آئے اور ان کی پہلی قابل داد فلم 1995ء میں بننے والی سنسنی خیز فلم *[[آسائی]]* تھی، اس فلم کو شائقین کی طرف سے بہت سہرایا گیا۔ اس کے بعد آپ نے فلم *[[کادھل کوٹائی]]* (1996ء)، *[[اول وروولا]]* (1998ء) اور *[[کادھل منن]]* (1998ء) میں کام کرکے اپنے آپ کو ایک رومانوی اداکار کے طور پر منوایا۔ اس کے بعد آپ نے *[[والی (فلم)|والی]]* (1999ء)، *[[مگاورے]]* (2000ء)، *[[کنڈو کونڈین کنڈو کونڈین]]* (2000ء) اور *[[سٹیزن (فلم)|سٹیزن]]* (2001ء) جیسی کامیاب فلموں میں کام کیا۔ آپ نے *[[امرکلم]]* (1999ء)، *[[دھینا]]* (2001ء)، *[[ولن (2002ء فلم)|ولن]]* (2002ء)، *[[اتاہاسم]]* (2004ء)، *[[ورالرو]]* (2006ء)، *[[من کتھا]]* (2011ء)، *[[ارمبم]]* (2013ء)، *[[ویرم (2014ء فلم)|ویرم]]* (2014ء)، *[[ینائی ارندھال]]* (2015ء) *[[ویدالم]]* (2015ء)، *[[ویویگم]]* (2017ء) اور *[[وسواسم]]* (2019ء) جیسی ہنگامہ خیز فلموں میں کام کر کے اپنے آپ کو ایک ہنگامہ خیز اداکار کے طور پر ظاہر کیا۔

## مزید دیکھیے
* وجے
* سوریا
* تمل سنیما

## حوالہ جات

## بیرونی روابط

* 

زمرہ:اکیسویں صدی کے بھارتی مرد اداکار
زمرہ:بقید حیات شخصیات
زمرہ:بیسویں صدی کے بھارتی مرد اداکار
زمرہ:بھارتی مرد فلمی اداکار
زمرہ:تمل سنیما کے مرد اداکار
زمرہ:تیلگو سنیما کے مرد اداکار
زمرہ:حیدرآباد، بھارت کے مرد اداکار
زمرہ:ہندی سنیما کے مرد اداکار
زمرہ:کامنز زمرہ جس کا ربط ویکی ڈیٹا پر ہے
زمرہ:سکندر آباد کی شخصیات
زمرہ:تلنگانہ کی شخصیات
زمرہ:تمل کھلاڑی
زمرہ:1971ء کی پیدائشیں
زمرہ:بھارتی سندھی شخصیات
زمرہ:علوم و فنون میں پدما بھوشن اعزاز وصول کردہ شخصیات
زمرہ:1 مئی کی پیدائشیں
زمرہ:حیدر آباد (بھارت) میں پیدا ہونے والی شخصیات
زمرہ:فلمی اداکار
زمرہ:بھارتی شخصیات
زمرہ:تمل اداکار
زمرہ:سندھی ہندو
شب کرسمس

**شب کرسمس**، **شام کرسمس** یا **شب میلاد مسیح** سے مراد میلاد مسیح سے پہلے والی رات ہے جو مغربی مسیحیت میں دسمبر کی 24 تاریخ کو اور مشرقی مسیحیت میں جنوری کی 6 تاریخ کو منائی جاتی ہے۔
اسے کرسمس کی رات اس لیے کہا جاتا ہے کہ اس کے بعد کا دن یوم کرسمس یا یوم میلاد مسیح ہوتا ہے اور قدیم عبرانی تقویم کے مطابق نئی تاریخ یا نئے دن کی ابتدا، غروب آفتاب کے بعد سے ہوتی ہے۔ یعنی کرسمس کا دن غروب آفتاب کے بعد ہی سے شروع ہوجاتا ہے، اسی لیے اس شام یا رات کو شب کرسمس کہا جاتا ہے۔
شب کرسمس دنیا کے مختلف ملکوں میں منائی جاتی ہے، روایت ہے کہ اس رات سانتا کلاز بچوں میں تحائف تقسیم کرتے ہیں۔

## مذہبی تقدس
مسیحی عوام شب کرسمس کو تمام شب بیداری کرتے ہیں۔ گرجا گھروں میں خصوصی دعائیں و اجتماعات ہوتے ہیں اور سب کے سب والہانہ طور پر ایک دوسرے سے محبت و ہمدردی کا اظہار کرتے ہیں۔ غربا مساکین کا خاص خیال رکھا جاتا ہے۔ انھیں انعام و اکرام اور تحفوں سے خوش کیا جاتا ہے۔ علاوہ ازیں عورتیں اور نوجوان لڑکیاں خصوصی طور پر ضیافت کا انتظام کرتی ہیں اور ایک دوسرے کو مبارکباد دیتی ہیں۔

## دنیا بھر میں شب کرسمس
دنیا کے متعدد ملکوں میں مختلف طریقوں سے شب کرسمس منائی جاتی ہے۔ لیکن ان تمام ممالک میں شب کرسمس کے متعلق کچھ بنیادی امور مشترک ہیں۔ مثلاً غروب کے وقت دعا کرنا، نصف شب کو مقدس ماننا اور رشتہ داروں اور دوست و احباب میں تحائف تقسیم کرنا، وغیرہ۔
کرسمس کے ایام مسیحی تقویم میں بہت مبارک اور اہم دن شمار ہوتے ہیں۔ یہی وجہ ہے کہ مسیحی سال کے ان ایام میں بہت سی عیدیں اور مقدس ایام ہوتے ہیں۔ مثلاً عید البربارہ، تصور نرمل، یوم مقدس اسٹیفن، یوم مقدس نیکولس، یوم سال نو اور ایپی فینی وغیرہ۔

## حوالہ جات

زمرہ:آئس لینڈ میں عوامی تعطیلات
زمرہ:استونیا میں عوامی تعطیلات
زمرہ:ایل سیلواڈور میں عوامی تعطیلات
زمرہ:بلغاریہ میں عوامی تعطیلات
زمرہ:تعطیلات
زمرہ:چیک جمہوریہ میں عوامی تعطیلات
زمرہ:دسمبر کی تقریبات
زمرہ:سلوواکیہ میں عوامی تعطیلات
زمرہ:سویڈن میں عوامی تعطیلات
زمرہ:فن لینڈ میں عوامی تعطیلات
زمرہ:لتھووینیا میں عوامی تعطیلات
زمرہ:وینزویلا میں عوامی تعطیلات
زمرہ:ڈنمارک میں عوامی تعطیلات
زمرہ:ویکی ڈیٹا سے مطابقت رکھنے والی مختصر تفصیل
زمرہ:کرسمس سے منسلک تعطیلات اور تہوار
زمرہ:تعطیل متعلقہ موضوعات
زمرہ:کرسمس
زمرہ:مذہبی تہوار
ایڈوانس ٹیلی کام

**ایڈوانس ٹیلی کام**  ایک پاکستانی موبائل فون کمپنی ہے۔ کمپنی 2003 ء میں ایل جی کارپوریشن کے ساتھ شراکت دار کے طور پر معرض وجود میں آئی، ایل جی کمپنی اس وقت ایک معروف کمپنی تھی۔  اس کے بعد 2004ء میں ایڈوانس ٹیلی کام  نے سیمنز موبائل اور 2005 میں موٹورولا کمپنی کے ساتھ شراکتی کاروبار کیا۔ اور 2006ء میں اس وقت کی دنیا کی سب سے بڑی موبائل کمپنی نوکیا کے ساتھ شراکت قائم کی ۔ 2015ء میں اس کمپنی نے ریوو موبائلز کے ساتھ شراکت داری کی۔ 

اس کمپنی کی کی ٹیگ لائن ہے، "ہم دوستوں کو بھلاتے نہیں" اس نعرے میں وہ اپنے گاہکوں کو اپنے دوست قرار دیتے ہیں  وہ ٹیگ لائن "رابطوں کے سفر میں سب دوستوں کے ساتھ ساتھ" کے نعرے کا بھی استعمال کرتے ہیں۔

## بیرونی روابط
* 

## حوالہ جات

زمرہ:2013ء میں قائم ہونے والی کمپنیاں
زمرہ:2013ء میں قائم ہونے والی ٹیلی مواصلاتی کمپنیاں
زمرہ:پاکستان کی موبائل فون کمپنیاں
زمرہ:پاکستان میں 2003ء کی تاسیسات

زمرہ:کراچی میں قائم کمپنیاں
سیمانچل

سیمانچل بہار کے شمال مشرقی حصے میں میتھیلا علاقے کا ایک ذیلی علاقہ ہے جس میں چار اضلاع ارریہ، پورنیا، کشن گنج اور کٹیھار شامل ہیں۔ یہ بھارت کے پسماندہ علاقوں میں سے ایک تھا، لیکن اب یہ ترقیاتی مرحلے میں ہے۔ ہائی اسکول کے بعد ڈراپ آؤٹ کی شرح 98 فیصد ہے۔ یہ پورنیا ڈویژن کے تحت آتا ہے۔

2011 کی مردم شماری کے مطابق 11،000 کیلو میٹر کے علاقے میں تقریبا 10.8 میلین آبادی ہے۔

زمرہ:بہار (بھارت) کے خطے
زمرہ:تاریخی ہندوستانی خطے
زمرہ:میتھیلا، بھارت کے مشہور مقامات